Eddy Merckx

Edouard Louis Joseph "Eddy" Merckx (s. 17. kesäkuuta 1945 Meensel-Kiezegem, Belgia) on kaikkien aikojen menestynein maantiekilpapyöräilijä. Lempinimensä Le Cannibale (Kannibaali) hän sai kyltymättömän voitontahtonsa takia – hän ei piitannut taktikoinnista, vaan pyrki voittamaan vastustajansa jokaisella mahdollisella etapilla. Merckx voitti amatöörien maantiepyöräilyn maailmanmestaruuden vuonna 1964 ja aloitti ammattilaisuransa vuonna 1965. Uransa aikana hän saavutti 525 voittoa (joista 445 ammattilaisena). Jo ensimmäisenä ammattilaisvuonnaan Merckx ilmoitti tavoitteikseen voittaa Ranskan ympäriajo ja rikkoa pyöräilyn tunnin ajon ennätys. Ensimmäinen ympäriajon voiton hän saavutti jo vuonna 1969, tunnin ennätys (49,431 kilometriä) syntyi Méxicossa vuonna 1972. Merckxin voittoennätykset saattavat jäädä rikkomatta, sillä toisin kuin useimmat nykypyöräilijät, hän kilpaili ympäri vuoden ja osallistui suuriin ympäriajoihin, yhden päivän klassikkokisoihin, kuuden päivän ajoihin ja MM-kisoihin. Merckx voitti Ranskan ympäriajon viisi kertaa (vuosina 1969, 1970, 1971, 1972 ja 1974), mihin on pystynyt hänen lisäkseen vain kolme muuta pyöräilijää. Merckxillä on lisäksi tilillään viisi Italian ympäriajon ja yksi Espanjan ympäriajon voitto – yhteensä siis 11 suuren ympäriajon voittoa. Merckx on ainoa pyöräilijä, joka on voittanut Ranskan ympäriajoissa samana vuonna sekä keltaisen (yleiskilpailun), vihreän (paras kirimies) ja punapalloisen (vuorten kuningas, paras mäkimies) paidan. Merckx voitti ammattilaisten maailmanmestaruuden 1967, 1971 ja 1974. Suurklassikoista hän voitti Milano – San Remon seitsemän kertaa, Liège-Bastogne-Liègen viidesti, Pariisi-Roubaix'n kolme kertaa sekä Flanderin ja Lombardian ympäriajot kahdesti. Merckx vetäytyi kilpauralta vuonna 1978, 32 vuoden ikäisenä. Tämän jälkeen hän on keskittynyt muun muassa omaa nimeään kantavia polkupyöriä valmistavan yrityksen johtamiseen. Vuonna 1996 belgialaisten kuningas antoi Eddy Merckxille paronin nimen ja arvon. Vuonna 2003 Brysselin metroon avattiin hänen mukaansa nimetty asema. ==Saavutuksia== ===Yhden päivän kilpailut=== *Maantiepyöräilyn maailmanmestaruuskilpailut: **Amatöörien maantieajo: 1964 kultaa **Ammattilaisten maantieajo: 1966 kahdestoista, 1967 kultaa, 1968 kahdeksas, 1971 kultaa, 1972 neljäs, 1973 neljäs, 1974 kultaa, 1975 kahdeksas, 1976 viides *Milano–San Remo: 1966 voitto, 1967 voitto, 1969 voitto, 1970 kahdeksas, 1971 voitto, 1972 voitto, 1975 voitto, 1976 voitto *Flanderin ympäriajo: 1967 kolmas, 1969 voitto, 1970 kolmas, 1972 seitsemäs, 1973 kolmas, 1974 neljäs, 1975 voitto *Pariisi- Roubaix: 1967 kahdeksas, 1968 voitto, 1969 toinen, 1970 voitto, 1971 viides, 1972 seitsemäs, 1973 voitto, 1974 neljäs, 1975 toinen, 1976 kuudes *Liège- Bastogne-Liège: 1966 kahdeksas, 1967 toinen, 1969 voitto, 1970 kolmas, 1971 voitto, 1972 voitto, 1973 voitto, 1975 voitto, 1976 kuudes, 1977 kuudes *Lombardian ympäriajo: 1966 toinen, 1967 seitsemäs, 1968 kolmas, 1970 neljäs, 1971 voitto, 1972 voitto, 1974 toinen, 1975 kuudes *La Flèche Wallonne: 1967 voitto, 1969 viides, 1970 voitto, 1972 voitto, 1973 toinen, 1975 kolmas, 1976 neljäs *Gent-Wevelgem: 1967 voitto, 1970 voitto, 1972 kolmas, 1973 voitto, 1974 toinen, 1975 kuudes *Amstel Gold Race: 1969 kolmas, 1973 voitto, 1975 voitto *Züri-Metzgete: 1969 neljäs, 1975 toinen, 1977 neljäs *Pariisi-Tours: 1973 kuudes *Omloop Het Volk: 1966 kolmas, 1971 voitto, 1972 kolmas, 1973 voitto *Rund um den Henninger Turm: 1971 voitto, 1972 toinen, 1974 toinen *Pariisi-Bryssel: 1973 voitto, 1975 toinen *Grand Prix des Nations: 1966 kolmas, 1973 voitto *E3 Prijs Vlaanderen: 1971 kolmas, 1972 toinen *Giro del Piemonte: 1972 voitto *Giro dell'Emilia: 1972 voitto *Grote Scheldeprijs: 1972 voitto *Brabantse Pijl: 1971 toinen, 1972 voitto, 1976 toinen *Coppa Placci: 1974 kolmas *Giro del Lazio: 1976 kolmas *Grand Prix d’Isbergues: 1977 toinen *Escalada ciclista a Montjuic: 1966 voitto, 1970 voitto, 1971 voitto, 1972 voitto, 1974 voitto, 1975 voitto *Circuit de l'Aulne: 1966 voitto, 1969 voitto, 1975 voitto *Critérium des As: 1967 voitto, 1970 voitto, 1974 voitto *Trofeo Baracchi: 1967 (parina Ferdi Bracke) voitto, 1972 (parina Roger Swerts) voitto *Tre Valli Varesine: 1968 voitto *GP de Lugano: 1968 voitto *Coppa Agostoni: 1970 voitto *Trofeo Laigueglia: 1973 voitto, 1974 voitto *Belgian maantiepyöräilymestari: 1970 *Tunninajon maailmanennätys: México 25. lokakuuta 1972 49 431 m ===Etappikilpailut=== *Ranskan ympäriajo: **1969 kokonais-, piste- ja mäkikilpailun sekä etappien 6, 8 a, 11, 15, 17 ja 22 b voitto, toinen prologissa sekä etapeilla 9, 10 ja 20, kolmas etapilla 12 **1970 kokonais-, mäki- ja yhdistelmäkilpailun, prologin sekä etappien 7 a, 10, 11 a (aika-ajo), 12, 14, 20 b (aika-ajo) ja 23 (aika-ajo) voitto, toinen pistekilpailussa sekä etapilla 7 b (aika-ajo), kolmas etapilla 1 **1971 kokonais-, piste- ja yhdistelmäkilpailun sekä etappien 2, 13 (aika-ajo), 17 ja 20 (aika-ajo) voitto, toinen etapeilla 12, 14 ja 16 a, kolmas mäkikilpailussa ja etapilla 11 **1972 kokonais-, piste- ja yhdistelmäkilpailun, prologin sekä etappien 5 b (aika-ajo), 8, 13, 14 a ja 20 a (aika-ajo) voitto, toinen etapeilla 11, 12, 14 b ja 15 **1974 kokonais- ja yhdistelmäkilpailun, prologin sekä etappien 7, 9, 10, 15, 19 b (aika-ajo), 21 a ja 22 voitto, toinen piste- ja mäkikilpailussa sekä etapeilla 11 ja 21 b **1975 kokonais-, piste- ja mäkikilpailussa toinen, etappien 6 (aika-ajo) ja 9 b (aika-ajo) voitto, toinen prologissa sekä etapeilla 1 a, 13 ja 16, kolmas etapeilla 5, 14, 17 ja 18 **1977 kokonaiskilpailussa kuudes, toinen etapilla 5 b (aika-ajo), kolmas prologissa sekä etapeilla 2 ja 18 *Italian ympäriajo: **1967 kokonaiskilpailussa yhdeksäs, etappien 12 ja 14 voitto, toinen pistekilpailussa ja etapilla 19, kolmas mäkikilpailussa **1968 kokonais-, piste- ja mäkikilpailun sekä etappien 1, 8 ja 12 voitto, toinen etapeilla 2, 5, 10 ja 16 **1969 etappien 3, 4, 7 ja 15 voitto **1970 kokonais- ja yhdistelmäkilpailun sekä etappien 2, 7 ja 9 (aika-ajo) voitto, kolmas pistekilpailussa ja etapilla 3 **1972 kokonais- ja yhdistelmäkilpailun sekä etappien 12 a (aika-ajo), 14, 15 ja 19 b (aika-ajo) voitto, toinen piste- ja mäkikilpailussa sekä etapeilla 3, 7, 12 b, kolmas etapilla 17 **1973 kokonais-, piste- ja yhdistelmäkilpailun, prologin (pariaika-ajo Roger Swertsin kanssa) sekä etappien 1, 4, 8, 10 ja 18 voitto, toinen mäkikilpailussa, kolmas etapeilla 2, 11 ja 16 (aika-ajo) **1974 kokonais- ja pistekilpailun sekä etappien 12 (aika-ajo) ja 21 voitto, toinen mäkikilpailussa sekä etapeilla 9, 11 a ja 18 **1976 kokonaiskilpailussa kahdeksas, toinen piste- ja yhdistelmäkilpailussa sekä etapeilla 8 ja 21, kolmas etapilla 5 *Espanjan ympäriajo: **1973 kokonais-, piste-, sprintti- ja yhdistelmäkilpailun, prologin sekä etappien 8, 10, 15 b (aika-ajo), 16 b ja 17 voitto, toinen mäkikilpailussa sekä etapeilla 5, 11 ja 13, kolmas etapilla 4 *Pariisi-Nizza: **1966 kokonaiskilpailussa neljäs **1967 etappien 2 ja 6 voitto **1969 kokonaiskilpailun sekä etappien 2, 3 b ja 7 b voitto **1970 kokonais- ja mäkikilpailun sekä etappien 3, 7 b ja 8 b (aika-ajo) voitto **1971 kokonaiskilpailun ja prologin sekä etappien 2 b (aika-ajo) ja 7 b (aika-ajo) voitto **1972 kokonaiskilpailussa toinen, prologin sekä etappien 2 ja 5 voitto **1973 kokonaiskilpailussa kolmas, etapin 1 (aika-ajo) voitto **1974 kokonaiskilpailussa kolmas, prologin sekä etappien 1 ja 5 voitto **1975 kokonaiskilpailussa toinen, prologin ja etapin 5 voitto **1977 etapin 4 voitto *Tour de Romandie: **1968 kokonaiskilpailun ja etapin 1 b voitto **1975 etappien 1 ja 5 b (aika-ajo) voitto **1976 kokonaiskilpailussa kolmas, prologin voitto *Katalonian ympäriajo: **1968 kokonaiskilpailun sekä etappien 2 ja 6 b (aika-ajo) voitto *Dauphiné Libéré: **1971 kokonaiskilpailun sekä etappien 1 b ja 5 b (aika-ajo) voitto *Sveitsin ympäriajo: **1974 kokonais-, piste-, mäki- ja yhdistelmäkilpailun, prologin sekä etappien 2 ja 9 b (aika- ajo) voitto **1975 kokonaiskilpailussa toinen, etapin 8 voitto **1977 etapin 6 voitto *Tirreno-Adriatico: **1976 kokonaiskilpailussa toinen, mäkikilpailun ja etapin 2 voitto *Grand Prix du Midi Libre: **1966 etapin 2 voitto **1971 kokonaiskilpailun sekä etappien 1 ja 2 voitto *Setmana Catalana: **1968 etapin 3 a voitto **1973 kokonaiskilpailussa toinen **1974 kokonaiskilpailussa toinen, piste- ja mäkikilpailun voitto **1975 kokonais-, piste- ja yhdistelmäkilpailun sekä etapin 3 b (aika-ajo) voitto **1976 kokonais-, piste- ja yhdistelmäkilpailun sekä etappien 1 a (aika-ajo) ja 4 b (aika-ajo) voitto *Belgian ympäriajo: **1968 etapin 2 voitto **1970 kokonais- ja pistekilpailun sekä etappien 1 b ja 3 b (aika-ajo) voitto **1971 kokonais- ja pistekilpailun sekä etappien 1 (aika-ajo), 2 ja 4 voitto *Grand Prix de Fourmies: **1973 kokonaiskilpailun ja etapin 1 voitto *Välimeren ajo: **1977 kokonaiskilpailun voitto *Sardinian ympäriajo: **1967 etappien 6 ja 7 voitto **1968 kokonaiskilpailun sekä etappien 1 ja 5 b voitto **1970 kokonaiskilpailussa toinen, etappien 2 ja 5 a (aika-ajo) voitto **1971 kokonaiskilpailun sekä etappien 1, 3 a ja 5 voitto **1973 kokonaiskilpailun ja etapin 4 a (aika-ajo) voitto **1975 kokonaiskilpailun ja etapin 2 voitto *Pariisi-Luxemburg: **1967 etapin 3 voitto **1969 kokonaiskilpailun ja etapin 2 voitto *Vuolta a Levante: **1969 kokonais- ja pistekilpailun sekä etappien 3, 4 ja 5 voitto ==Lähteet== *Eddy Meckx Memoire du cyclisme -tietokannassa == Aiheesta muualla == *Eddy Merckxin polkupyörät *Pyöräilyn Hall of Fame Luokka:Belgialaiset maantiepyöräilijät Luokka:Giro-voittajat Luokka:Ranskan ympäriajon voittajat Luokka:Vuonna 1945 syntyneet Luokka:Elävät henkilöt Luokka:Seulonnan keskeiset artikkelit